Мамбетов Мырзабек

Мамбетов Мырзабек (17. 8. 1929, Талас району, Бүлкүлдөк кыштагы – 14. 2. 2005, ошол эле жер) – малчы, Социалисттик Эмгектин Баатыры (1976), Кыргыз ССРинин мал чарбасына эмгек сиңирген устат (1977). 1958-жылдан Талас районунун Октябрдын 40 жылдыгы атындагы колхоздун баш чабаны. Малдын санын өстүрүүдө жана жүн кыркып алууда мыкты көрсөткүчтөргө жетишип, 1976-жылы 534 тубар койдун ар жүзүнөн 156дан козу, ар койдон 4,0 кг жүн кыркып алган. Ленин, Эмгек Кызыл Туу ордендери менен сыйланган.
Категория:Инсандар
Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7
Категория:Социалисттик эмгектин баатырлары